作者：吴文英
词牌/韵律：拜星月慢

paragraphs: 绛雪生凉，碧霞笼夜，小立中庭芜地。
昨梦西湖，老扁舟身世。
叹游荡，暂赏、吟花酌露尊俎，冷玉红香罍洗。
眼眩魂迷，古陶洲十里。
翠参差、澹月平芳砌。
砖花滉、小浪鱼鳞起。
雾盎浅障青罗，洗湘娥春腻。
荡兰烟、麝馥浓侵醉。
吹不散、绣屋重门闭。
又怕便、绿减西风，泣秋檠烛外。